ועדת הכלכלה, כנסת 17, פרוטוקול מספר 704, 2008-11-02 10:30

ישראל חסון: אני פותח את ישיבת ועדת הכלכלה בנושא הצעת חוק התקשורת (המשך שידורי חדשות מקומיות בטלוויזיה) (תיקוני חקיקה) (הוראות שעה) (תיקון) (הארכת תוקף הוראת שעה), התשס"ט-2008, של חבר הכנסת גדעון סער וחברת הכנסת שלי יחימוביץ.

ישראל חסון: הצעת החוק עברה בקריאה ראשונה ואנחנו מכינים אותה לקריאה שנייה ושלישית.

ישראל חסון: חבר הכנסת גדעון סער הודיע לי שהוא לא יוכל להגיע לכאן, לכן אנחנו מקיימים את הדיון בהעדרם של המציעים.

ישראל חסון: הנושא שעומד לדיון הוא על דעת הממשלה.

ישראל חסון: הבנתי שהדעה השתנתה.

אתי בנדלר: כך נאמר במליאה.

אתי בנדלר: בהתאם להצעת החוק, מוצע להאריך את ההסדר המדבר על שידורי חדשות מקומיות בשנתיים נוספות כך שחברת הכבלים תהיה חייבת לשדר חדשות מקומיות עד סוף 2010.

אתי בנדלר: הארכה הזאת של שנתיים אושרה בממשלה.

אתי בנדלר: ייתכן שיש איזה שהוא שינוי בעמדת הממשלה, בעמדת שר משריה או שרים משריה.

אתי בנדלר: נציג האוצר לא יודע על השינוי בעמדת הממשלה, כך גם נציגת משרד המשפטים ונציגת משרד התקשורת.

אתי בנדלר: אנחנו נמצאים במצב קצת מוזר בעניין הזה.

ישראל חסון: מאחר ואין לנו תשובה פורמאלית מהשר אנחנו נסתמך על מה שאמר לנו חבר הכנסת גדעון סער במליאה.

ישראל חסון: הדיון יהיה על הארכת תוקף החוק לחצי שנה.

ישראל חסון: אני מודה ומתוודה שנשגב מבינתי למה צריך לעשות את זה לחצי שנה.

ישראל חסון: גברתי היועצת המשפטית, האם הנושא הזה של השינוי או בניית מנגנון כזה מחייבים התייחסות של הממשלה ואת ההסכמות שלה?

אתי בנדלר: הועלה רעיון לקבוע את תוקף החוק לחצי שנה נוספת מ1 לינואר 2009, עם אפשרות לשר התקשורת, בהסכמת שר האוצר ובאישור ועדת הכלכלה של הכנסת להאריך את זה לתקופה מסוימת ולא ארוכה.

אורן משה: זה נשמע הוגן.

אורן משה: נעשה את זה לחצי שנה נוספת.

אתי בנדלר: יושב- ראש הוועדה סבר בפעם הקודמת ששנתיים היא התקופה הנכונה.

אתי בנדלר: כך סברו כל יתר חברי הוועדה שהיו כאן.

אתי בנדלר: בהתחשב בנסיבות שנוצרו, ומאחר ובשבוע האחרון של המליאה עולות לדיון במליאה אך ורק הצעות חוק שוועדת ההסכמות הסכימה עליהן, אנחנו לא מעוניינים לייצר כאן נוסח של חוק שלא יועלה בשל חוסר הסכמה.

אתי בנדלר: זאת הדילמה היחידה.

אורן משה: אני מקבל את זה.

אורן משה: נעשה תקופה של חצי שנה עם אפשרות להארכת התקנות על ידי השרים לעוד שנה וחצי.

אתי בנדלר: לתקופות נוספות שיקבע השר, ובלבד שסך כל התקופות לא יעלו על שנה וחצי.

אורן משה: כן.

ישראל חסון: בסדר גמור.

אתי בנדלר: החוק יוארך ל6 חודשים.

אתי בנדלר: הוא יעמוד בתוקפו עד ה30 ביוני 2009.

אתי בנדלר: שר התקשורת, בהסכמת שר האוצר ובאישור ועדת הכלכלה של הכנסת, יוכל להאריך את תוקף החוק לתקופות נוספות שייקבע, ובלבד שסך כל תקופות הארכה לא יעלו על שנה וחצי.

ישראל חסון: האם הדבר הזה מקובל על שר האוצר וזה לא יגרום לאי הסכמה מול ועדת ההסכמות?

אורן משה: אני לא יודע כי לא בדקתי את זה עם שר האוצר, אבל אם זאת הפשרה שאתה מציע, אז אין לי ברירה אלא לקבל את זה.

ישראל חסון: אם אנחנו קובעים את זה ושר האוצר מתנגד לזה, החוק לא יעלה לכנסת להצבעה.

אורן משה: אני לא יכול לענות לכם בדיון הזה.

אתי בנדלר: אני מציעה שאדוני היושב- ראש יאשר שתי גרסאות.

אתי בנדלר: גרסה אחת תהיה הארכה בחצי שנה, גרסה שנייה היא הגרסה שמאפשרת הארכת תוקף החוק על ידי השר במנגנון שדובר עליו.

ישראל חסון: הוא יופעל בהתאם לאישור שר האוצר.

אתי בנדלר: נציגי הממשלה יודיעו לוועדה מה עמדת השר בעניין הזה.

אתי בנדלר: זאת הגרסה שתועלה להצבעה.

ישראל חסון: כשדיברתי עם חבר הכנסת סער שאלתי את השאלה שאת שואלת.

ישראל חסון: הוא אמר לי שזה לא מה שהוא סיכם עם שר האוצר.

ישראל חסון: הוא ביקש שזה יהיה לחצי שנה.

ישראל חסון: כנראה שבעת הזאת ההיגיון הוא לא הדבר שמושל.

ישראל חסון: זה לא בשליטתנו.

ישראל חסון: אני מאוד לא שבע רצון מההסכמה של חבר הכנסת סער וחברת הכנסת יחימוביץ לפשרה הזאת, משום שאנחנו מדברים על נושא שאי אפשר להשאיר אותו תלוי באוויר.

ישראל חסון: מדובר בגופים שמגישים איזה שהוא שירות לציבור.

ישראל חסון: מדובר בגופים חיים ונושמים.

ישראל חסון: ברור לכולנו שעד אפריל לא יפלו ממילא שום החלטות כי כולנו נהיה בשלב מעבר כזה או אחר.

ישראל חסון: זה מותיר חודש אחד לעבודה.

ישראל חסון: אני מניח שזה לא יהיה הנושא הראשון בסדר העדיפויות לטיפול.

ישראל חסון: אני לא מבין את ההיגיון שבעניין הזה.

ישראל חסון: אילו הייתי חבר כנסת סער או יחימוביץ הייתי אומר לסגור.

ישראל חסון: ממש כך.

אתי בנדלר: נדמה לי שבדיון הקודם הוזכר שמבקשים להעביר את האכסניה של שידורי החדשות המקומיות כך שהם לא ישודרו במקום שהם משודרים עכשיו אלא במסגרת ערוץ השידורים הקהילתיים.

ישראל חסון: ברגע שזה משודר בערוץ הקהילתי ולא בערוץ 3 בHOT זה מופיע במסכים של לקוחות YES.

ישראל חסון: יש פאזות להתפתחות.

ישראל חסון: ההחלטה להאריך את זה בשנתיים לא נוגעת לסוגיה הזאת.

ישראל חסון: אני טועה?

יורם מוקדי: ההחלטה לא נוגעת לזה.

יורם מוקדי: אנחנו בהליכים מול המועצה.

יורם מוקדי: היא צריכה לאשר את המהלך בתנאים שהיא תקבע.

אתי בנדלר: האם תימסר לציבור הודעה כך שהוא ידע מאיפה ניתן לקלוט את שידורי החדשות המקומיות?

אתי בנדלר: נדמה לי שהערוץ הקהילתי הוא לא ערוץ שזוכה לרייטינג מאוד גבוה.

אתי בנדלר: הציבור לא יהיה חשוף למידע הזה.

יורם מוקדי: גברתי היועצת המשפטית, את מתפרצת לדלת פתוחה כי המועצה לשידורי כבלים ולווין כתנאי למעבר לערוץ 98 דרשה כמות חשיפה, פרומואים והעברת מידע לציבור גדולה ב500% ממה שבאמת היה צריך.

יורם מוקדי: זה מover דאגה לערוץ.

יורם מוקדי: בהיבט הזה יש כיסוי מלא ליכולת של הציבור להבין לאן נעלמו המהדורות.

ישראל חסון: אנחנו נאשר את המסלול השני, שאומר חצי שנה פלוס הארכה לתקופה נוספת של עד שנה וחצי.

ישראל חסון: היה ושר האוצר יתנגד, נכנס את הוועדה שוב הפעם ונבקש דיון מחדש.

ישראל חסון: אם השר יבקש דיון מחדש על העניין הזה ולא יאשר, אנחנו נאשר את התקנות כפי שהן במסגרת החצי שנה.

אתי בנדלר: תוך כמה זמן תוכלו למסור לוועדה מה עמדתו של השר בעניין?

אורן משה: ייעשה מאמץ לעשות את זה הכי מהר שאפשר.

אתי בנדלר: אני מבקשת להותיר לנו מספיק זמן לדיון מחדש - ככל שיהיה צורך בכך - ולהכנת והנחת הצעת החוק על שולחן הכנסת.

אורן משה: כן.

אתי בנדלר: הצעת חוק התקשורת (המשך שידורי חדשות מקומיות בטלוויזיה) (תיקוני חקיקה) (הוראת שעה) (תיקון) (הארכת תוקף הוראות שעה), התשס"ט-2008 1.

אתי בנדלר: תיקון סעיף 3.

אתי בנדלר: בחוק התקשורת (המשך שידורי חדשות מקומיות בטלוויזיה) (תיקוני חקיקה) (הוראת שעה), התשס"ח-2007 (להלן החוק העיקרי), בסעיף 3 המתקן את חוק התקשורת (בזק ושידורים) (תיקון מס' 35), התשס"ז – 2006, במקום "ד' בטבת התשס"ט (31 בדצמבר 2008) יבוא.

אתי בנדלר: . 2.

אתי בנדלר: בסעיף 4 לחוק העיקרי, במקום "ד' בטבת התשס"ט (31 בדצמבר 2008)", יבוא "ח' בתמוז התשס"ט (30 ביוני 2009)".

אתי בנדלר: יתווסף סעיף חדש, שזה הארכת תוקף הוראות השעה בתקנות.

אתי בנדלר: הנוסח שלו יאמר משהו כמו שר התקשורת, בהסכמת שר האוצר ובאישור ועדת הכלכלה של הכנסת, יהיה רשאי להאריך תוקפם של החיקוקים המפורטים בסעיפים 1 ו-2 לתקופות נוספות, ובלבד שסך כל תקופות הארכה לא יעלו על שנה ו-6 חודשים.

ישראל חסון: אנחנו מעלים את זה להצבעה.

ישראל חסון: אני מבקש את ההתייחסות של שר האוצר לעניין עד מחר בשעה 10:00.

אורן משה: אני מקווה שאוכל לחזור אליכם עם תשובה עד מחר בשעה 10:00.

ישראל חסון: במידה והשר יגיש את ההתנגדות, אנחנו נזמן דיון מהיר בוועדה.

ישראל חסון: אנחנו מצביעים על זה בכפוף לתיקונים של התאריכים ושל הוספת הסעיף.

ישראל חסון: מי בעד?

ישראל חסון: ה צ ב ע ה בעד – פה אחד אושר תודה רבה, הישיבה נעולה.